**ΟΔΗΓΙΕΣ ΕΦΑΡΜΟΓΗΣ & ΚΛΕΙΔΑ ΑΞΙΟΛΟΓΗΣΗΣ**

**ΔΟΚΙΜΑΣΤΙΚΟΥ ΤΕΣΤ ΕΝΔΙΑΜΕΣΗΣ ΑΞΙΟΛΟΓΗΣΗΣ-2**

**ΣΗΜΕΙΑ ΑΞΙΟΛΟΓΗΣΗΣ / ΠΑΡΑΓΩΓΗ ΓΡΑΠΤΟΥ ΛΟΓΟΥ (ΜΕΡΟΣ 3ο)**

**25 ΜΟΝΑΔΕΣ**

|  |  |  |
| --- | --- | --- |
| Κριτήρια βαθμολόγησης: | **Δραστηριότητα**  **1** | **Δραστηριότητα**  **2** |
| **Α. Κάλυψη του θέματος / οδηγίες -Επικοινωνιακός στόχος**  Η γραφή καλύπτει το θέμα;  Το κείμενο έχει γραφτεί σύμφωνα με τις οδηγίες;  Επιτυγχάνεται ο επικοινωνιακός στόχος όπως αυτός έχει οριστεί στις οδηγίες;  Οι προτάσεις του/της είναι απλές και περιέχουν τα βασικά σημεία που εμφανίζονται ή ζητούνται στις οδηγίες (συνεχής γραπτός λόγος);  Το γραπτό κείμενο ταιριάζει με το είδος του κειμένου που του έχει ζητηθεί; Είναι οργανωμένο με βάση τις οδηγίες που δίνονται; (**της περιγραφής για τη δραστηριότητα 1 και συμβάσεις ηλεκτρονικού μηνύματος για τη Δραστηριότητα 2;)** | **0-4** | **0-5** |
| **Β. Συνοχή και συνεκτικότητα λόγου**  Οι πληροφορίες που περιλαμβάνονται στο γραπτό του υποψήφιου παρουσιάζονται με μια λογική σειρά;  Οι βασικές συνδετικές λέξεις ή φράσεις που επιλέγονται χρησιμοποιούνται σωστά και ταιριάζουν στο κείμενο που ζητείται; | **0-2** | **0-2** |
| **Γ. Λεξιλόγιο**  Έχουν γίνει οι κατάλληλες λεκτικές, φραστικές και γραμματικές επιλογές που απαιτούνται για την ανάπτυξη του θέματος;  Οι λέξεις και εκφράσεις που επιλέγονται αποδίδουν το σωστό νόημα;  Χρησιμοποιείται ποικιλία λεξιλογίου ανάλογα με το θέμα; Ή επαναλαμβάνονται συνεχώς οι ίδιες λέξεις και φράσεις;  Τα ορθογραφικά λάθη στο θέμα της λέξης δεν λαμβάνονται υπόψη. Μόνο στην κατάληξη, σύμφωνα με όσα έχουν διδαχθεί οι μαθητές/μαθήτριες μέχρι στιγμής. | **0-3** | **0-3** |
| **Δ. Γραμματική και σύνταξη**  Η γλώσσα που χρησιμοποιείται είναι γραμματικά και συντακτικά κατάλληλη (συμφωνία άρθρου-υποκειμένου, υποκειμένου-ρήματος, ρήματος-αντικειμένου ή κατηγορούμενου); | **0-3** | **0-3** |

**ΣΗΜΕΙΑ ΑΞΙΟΛΟΓΗΣΗΣ / ΠΑΡΑΓΩΓΗ ΠΡΟΦΟΡΙΚΟΥ ΛΟΓΟΥ (ΜΕΡΟΣ 4ο)**

**Μέρος Α: 8 μονάδες**

Ο μαθητής/η μαθήτρια:

|  |  |
| --- | --- |
| 1. Μπορεί να παρουσιάσει τον εαυτό του/της και το κοντινό (οικογενειακό, φίλους/φίλες) περιβάλλον. | **0 - 2** |
| 2. Μπορεί να ανταποκριθεί σε απλές ερωτήσεις με αρκετή άνεση. | **0 - 2** |
| 3. Μπορεί να μιλήσει για τις εμπειρίες του/της στο σχολείο (ρουτίνες, μαθήματα, τάξη). | **0 - 2** |
| 4. Μπορεί να μιλήσει με απλά λόγια για τις αγαπημένες του/της συνήθειες (χόμπι, ενδιαφέροντα, συνήθειες μετά το σχολείο, κ.λπ.). | **0 - 2** |

**Μέρος Β: 10 μονάδες**

|  |  |  |
| --- | --- | --- |
| 1. **Μονόλογος (5 μονάδες)- 2. Σχολιασμός φωτογραφίας (5 μονάδες)** | **Μονόλογος** | **Σχολιασμός φωτογραφίας** |
| 1. Μπορεί να εκφραστεί με αρκετή άνεση και με συνεχή ροή. | **0 - 1** | **0 - 1** |
| 2. Χρησιμοποιεί ποικίλο λεξιλόγιο για τη θεματική της συγκεκριμένης εικόνας που έχει επιλεχθεί. | **0 - 1** | **0 - 1** |
| 3. Χρησιμοποιεί καθημερινές εκφράσεις και ακολουθεί τις βασικές συμβάσεις της επικοινωνίας. | **0 - 1** | **0 - 1** |
| 4. Χρησιμοποιεί κατάλληλα βασικές γραμματικές δομές. | **0 - 1** | **0 - 1** |
| 5. Εκφράζεται με σαφήνεια. Μπορεί να δώσει περισσότερες λεπτομέρειες αν του/της ζητηθεί. | **0 - 1** | **0 - 1** |

**Μέρος Γ: 7 μονάδες**

|  |  |
| --- | --- |
| 1. Μπορεί να εκφραστεί με αρκετή άνεση και με συνεχή ροή. | **0 - 1** |
| 2. Χρησιμοποιεί ποικίλο λεξιλόγιο για τη θεματική της συγκεκριμένης εικόνας που έχει επιλεχθεί. | **0 - 2** |
| 3. Χρησιμοποιεί καθημερινές εκφράσεις και ακολουθεί τις βασικές συμβάσεις της επικοινωνίας. | **0 - 2** |
| 4. Χρησιμοποιεί κατάλληλα βασικές γραμματικές δομές. | **0 - 1** |
| 5. Εκφράζεται με σαφήνεια. Μπορεί να δώσει περισσότερες λεπτομέρειες αν του/της ζητηθεί. | **0 - 1** |

# ΓΕΝΙΚΕΣ ΟΔΗΓΙΕΣ ΧΟΡΗΓΗΣΗΣ ΚΑΙ ΔΙΟΡΘΩΣΗΣ ΚΑΤΑΝΟΗΣΗΣ ΠΡΟΦΟΡΙΚΟΥ ΛΟΓΟΥ (ΜΕΡΟΣ 2ο)

**Διαδικασία χορήγησης κειμένων ακρόασης:**

**ΓΙΑ ΤΗΝ ΑΝΑΠΑΡΑΓΩΓΗ ΤΩΝ ΚΕΙΜΕΝΩΝ ΑΚΡΟΑΣΗΣ ΕΙΝΑΙ ΑΠΑΡΑΙΤΗΤΗ Η ΧΡΗΣΗ ΗΛΕΚΤΡΟΝΙΚΟΥ ΥΠΟΛΟΓΙΣΤΗ.**

**ΕΠΙΣΗΣ ΕΙΝΑΙ ΑΠΑΡΑΙΤΗΤΟ Ο/Η ΕΚΠΑΙΔΕΥΤΙΚΟΣ ΝΑ ΕΛΕΓΞΕΙ ΕΚ ΤΩΝ ΠΡΟΤΕΡΩΝ ΟΤΙ:**

**Α) ΤΑ ΗΧΗΤΙΚΑ ΑΡΧΕΙΑ ΑΝΟΙΓΟΥΝ ΑΠΟ ΤΟΝ ΗΛΕΚΤΡΟΝΙΚΟ ΥΠΟΛΟΓΙΣΤΗ ΤΗΣ ΑΙΘΟΥΣΑΣ ΣΤΗΝ ΟΠΟΙΑ ΘΑ ΔΙΕΞΑΧΘΕΙ ΤΟ ΔΙΑΓΝΩΣΤΙΚΟ ΔΟΚΙΜΙΟ**

**Β)Ο ΗΧΟΣ ΑΚΟΥΓΕΤΑΙ ΕΠΑΡΚΩΣ ΣΕ ΟΛΟΚΛΗΡΗ ΤΗΝ ΑΙΘΟΥΣΑ (ΙΣΩΣ ΧΡΕΙΑΣΤΕΙ Η ΧΡΗΣΗ ΜΕΓΑΦΩΝΩΝ)**

Ο/Η εκπαιδευτικός

1. ενθαρρύνει τους μαθητές και τις μαθήτριες να διατρέξουν τα υποερωτήματα του κάθε ερωτήματος, προτού ακουστεί το κάθε κείμενο για πρώτη φορά. Παρέχεται χρόνος 1-2 λεπτών
2. αναφέρει στους μαθητές και τις μαθήτριες ότι θα πρέπει να κάνουν ησυχία και να ακούνε όλοι και όλες προσεκτικά τα κείμενα ακρόασης και ότι μπορούν, ενώ ακούνε, να σημειώνουν τις ορθές απαντήσεις.
3. αναφέρει ότι μετά το τέλος της πρώτης ακρόασης του κάθε κειμένου, οι μαθητές και οι μαθήτριες θα έχουν στη διάθεσή τους 1-2 λεπτά για να συμπληρώσουν τις ορθές απαντήσεις, προτού ακουστεί το κείμενο για δεύτερη φορά.
4. μετά την ακρόαση του κάθε κειμένου για δεύτερη φορά, είναι καλό να δίδεται ακόμη ένα (1) περίπου λεπτό στους μαθητές και τις μαθήτριες για να ελέγξουν τις απαντήσεις τους.

**Διαδικασία διόρθωσης κειμένων ακρόασης:**

Για τα Ερωτήματα 1,2,3 οι μαθητές/μαθήτριες επιλέγουν και σημειώνουν την ορθή απάντηση με βάση τα κείμενα ακρόασης που θα ακούσουν δύο (2) φορές το καθένα.

Ερώτημα 1: 6 ορθές απαντήσεις Χ 1 μονάδα = 6 μονάδες

Ερώτημα 2: 6 ορθές απαντήσεις Χ 1 μονάδα = 6 μονάδες

Ερώτημα 3: 6 ορθές απαντήσεις Χ 1 μονάδα = 6 μονάδες

Ερώτημα 4: 7 ορθές απαντήσεις Χ 1 μονάδα = 7 μονάδες

Για το Ερώτημα 4 στο οποίο οι μαθητές/μαθήτριες καλούνται να συμπληρώσουν τα κενά:

**Δεν αφαιρούνται μονάδες από**

1. **λάθη στη γραμματική (π.χ. στην κατάληξη), εκτός και αν το λάθος αλλοιώνει την ορθή απάντηση (π.χ. δύο καρέκλα αντί δύο καρέκλες) και**
2. **λάθη στη γραπτή απεικόνιση των λέξεων (όχι μόνο για την ορθογραφία π.χ. τιλεόραση, αλλά και για αναγραμματισμούς π.χ.**

**καρέλκες, μυοσική)**

1. **τονισμό λέξεων**

Με την προϋπόθεση ότι λόγω των προαναφερθέντων λαθών δεν επηρεάζεται η ορθότητα της απάντησης που δίνει ο μαθητής ή η μαθήτρια και ο/η εκπαιδευτικός είναι σε θέση να καταλάβει τι γράφει ο μαθητής/η μαθήτρια.